**MEDINIŲ LAIKANČIŲ KONSTRUKCIJŲ**

**ATSPARUMO UGNIAI DIDINIMO SISTEMA**

**PANAUDOJANT PRIEŠGAISRINĘ DANGĄ PROMADUR®**

**TECHNINĖ SPECIFIKACIJA**

Priešgaisrinė danga PROMADUR® skirta medienos apsaugai nuo ugnies. Šia danga padengus medines konstrukcijas galima užtikrinti:

* Degumo klasę B-s1, d0
* Atsparumą ugniai R30
* Atsparumą ugniai R45

Degumo klasė buvo išbandyta pagal standarto **LST EN 13501-1** reikalavimus. Bandymo rezultatai patvirtina, kad gaminys atitinka šio standarto nustatytus techninius kriterijus, vertinančius statybinių medžiagų reakciją į ugnį.

Atsparumas ugniai buvo išbandytas pagal standarto **LST EN 13501-2** reikalavimus. Bandymo metu buvo įvertintas gaminio gebėjimas išlaikyti konstrukcinį vientisumą ir izoliacines savybes esant aukštai temperatūrai.

Pastatų laikančiosioms medinėms konstrukcijoms užtikrinti atsparumą ugniai ir degumo klasę yra itin svarbu, nes gaisro plitimo greitis gali būti lemiamas gyvybių išsaugojimo faktorius. Jei laikančiosios konstrukcijos nesugeba pakankamai ilgai atlaikyti ugnies poveikio, gali įvykti konstrukcinis pastato sugriuvimas, o tai labai pavojinga žmonėms esantiems pastate ir gaisrą gesinantiems ir gelbėjimo darbus atliekantiems ugniagesiams. Todėl tinkamas atsparumo ugniai ir degumo klasės užtikrinimas medinėms konstrukcijoms padeda ne tik išvengti nelaimių, bet ir užtikrinti pastato saugumą, ilgaamžiškumą.

|  |
| --- |
| **Techniniai duomenys ir savybės** |
| Spalva  | Skaidrus |
| Tankis  | 1,30 ± 0,05 g/cm3 |
| Klampumas  | 500÷3500 m Pa\*s |
| Tirpumas vandenyje  | Tirpus |
| Naudojimo temperatūra | Temperatūra 6 °C÷35 °C;santykinis oro drėgnumas < 80 %;drėgmės kiekis medienoje,arba mat. medinis < 15%. |
| Išeiga  | Iki 500 g/m2 dengiant vienu sluoksniu |
| Sandėliavimas  | Laikyti sausoje ir vėsioje vietoje |
| Pakuotė  | Kibirėlis - 12,5 kg |

|  |
| --- |
| **Bendrosios konstrukcijų paruošimo ir dangos dengimo rekomendacijos** |

Paviršiaus paruošimas: Prieš užtepant PROMADUR®, medinė konstrukcija turi būti kruopščiai išvalyta nuo dulkių, nešvarumų ir senų dangų likučių. Taip pat reikia įsitikinti, kad paviršius yra sausas ir tvirtas.

Dangos užtepimas: Naudojant purškimo įrangą, teptuką arba volelį, PROMADUR® danga užtepama ant medinės konstrukcijos. Svarbu užtikrinti tolygų sluoksnio paskirstymą, siekiant išlaikyti vienodą apsaugą visoje konstrukcijoje. Storis turi būti tinkamai kontroliuojamas pagal gamintojo rekomendacijas.

Džiūvimas: kaip ir visų kitų dangų džiūvimo laikas priklauso nuo aplinkos temperatūros ir santykinio oro drėgnumo. Esant maždaug +20 °C temperatūrai ir maždaug 65 % santykiniam oro drėgnumui, vienas sluoksnis džiūsta vieną parą. Per šį laiką vyksta cheminė reakcija, kuri vėliau leis dangai tinkamai apsaugoti konstrukciją nuo ugnies. Jei reikia, gali būti užtepamas papildomas sluoksnis, kad būtų pasiektas reikalingas dangos storis. Išdžiūvusį PROMADUR® apdorotą paviršių galima valyti sausa ir švelnia šluoste. Neplaukite vandeniu, nevalykite tirpikliais arba rūgštiniais ar šarminiais valikliais. PROMADUR® danga visiškai išdžiūvusi tampa skaidri, o per pirmąsias savaites po užtepimo yra jautri spaudimui.

Apsauginis PROMADUR® Top Coat sluoksnis - tai vienkomponentis, tirpiklio pagrindu pagamintas skaidrus viršutinis sluoksnis, specialiai sukurtas atsparumui drėgmei padidinti ir mechaninėms priešgaisrinės dangos PROMADUR® savybėms pagerinti, nesumažinant apsaugotų medinių konstrukcijų atsparumo ugniai. Viršutinio apsauginės dangos sluoksnio sudėtyje nėra kvapiųjų medžiagų, jis greitai džiūsta ir labai lengvai naudojamas. Apsauginė danga neturi neigiamo poveikio išsiplečiančių dangų plėtimuisi.

Suderinamumas su kitomis dangomis. Priešgaisrinė danga PROMADUR® - suderinama su šiais išvardintais medienos apdorojimo preparatais:

* „Altax“ – giliai įsiskverbiantis medienos gruntavimo impregnantas;
* „Fobos“ – daugiafunkcinis medienos impregnantas, kuris yra neorganinių druskų mišinys su nedideliu organinių druskų priedu;
* „Unidecor“ – akrilinis greitai džiūstantis apsauginis-dekoratyvinis medienos impregnantas;
* „Sadolin classic“ – tirpiklio pagrindu pagamintas dengiantis impregnantas;
* „Sadolin“ - vandeniu skiedžiami dekoratyviniai medienos dažai;

Siekiant užtikrinti tinkamą priešgaisrinės dangos veikimą, rekomenduojama naudoti tik tuos produktus, kurie yra pritaikyti priešgaisrinėms sistemoms arba yra patvirtinti suderinamumo bandymais. Prieš dengiant PROMADUR®, būtina įsitikinti, kad apatiniai grunto, impregnanto ar dažų sluoksniai yra pilnai išdžiūvę ir nepažeidžia priešgaisrinės dangos funkcionalumo.

Apsauginių sluoksnių formavimas gaisro metu: Gaisro atveju, PROMADUR® danga pradeda putoti ir formuoti izoliacinį sluoksnį, kuris sulėtina šilumos prasiskverbimą į medieną. Dėl šios putojančios reakcijos susidaro „char“ sluoksnis, kuris efektyviai stabdo, ugnies plitimą.

|  |
| --- |
| **PRIVALOMIEJI SAUGOS REIKALAVIMAI KURIUOS ATITINKA PRODUKTAS** |
| Apsaugomi elementai | Apsauginė paviršinė danga PROMADUR® Top Coat išeiga | Minimali priešgaisrinės dangos PROMADUR® išeiga | Medinių konstrukcijų užtikrinamos atsparumo ugniai arba degumo klasės |
| Statybinė medžio masyvo mediena, medžio drožlių plokštės ir fanera (ne plonesnė kaip 12 mm), | 100 g/m2 | 300 g/m2 | **B-s1, d0** |
| Klijuotosios sluoksninės medienos sija, 120×120 mm skerspjūvio\* | 506 g/m2 | **R30** |
| 1119 g/m2 | **R45** |

Pastaba: \*Pilnai tinka matmuo pvz. 100×150 mm ar panašūs, nes šiuo atveju svarbu ne konkretūs matmenys, o skerspjūvio plotas, kuris, apskaičiavus, turi atitikti išbandytą 120×120 mm skerspjūvį.

\*\* Bandymo rezultatai, susiję su priešgaisrinės saugos sistema, negali būti taikomi kitoms klasėms nei WPCA, WPNN, WPCS, WPSM ar WLAD pagal EN 14081-1 standartą.

**SĄNAUDŲ ŽINIARAŠTIS**

|  |  |  |  |  |  |
| --- | --- | --- | --- | --- | --- |
| **Pozicija Eil.Nr.** | Pavadinimas, techninės charakteristikos | Nuorodos | **Mato vnt.** | **Kiekis** | **Papildomi duomenys** |
|  | Statinyje esančių medinių konstrukcijų B-s1, d0 degumo klasei užtikrinti. | PROMADUR® arba alternatyvi danga | litras |  |  |
|  | Statinį laikančių medinių konstrukcijų R30 atsparumo ugniai užtikrinti. | PROMADUR® arba alternatyvi danga | litras |  |  |
|  | Statinį laikančių medinių konstrukcijų R45 atsparumo ugniai užtikrinti. | PROMADUR® arba alternatyvi danga | litras |  |  |